สวัสดีคะ หนูฝังเข็มยาคุมมาแล้วมีประจำเดือนที่ผิดปกคิคือมาเป็นระยะเวบาที่ยาวนาน เคยไปหา1ครั้ง ให้ยาคุมมากินได้3เดือน แต่หลังจากนานยาคุม ประจำเดือนก็มาเป็นระยะเวลาที่นานเหมือนเดิม แต่มีสีดำ อยากทราบว่ามันผิดปกติอะไรตรงไหนบ้างคะ
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่ เลือดออกกระปริดกระปรอยทางช่องคลอด ประจำเดือนมาไม่สม่ำเสมอจนถึงไม่มา สิวขึ้น น้ำหนักตัวขึ้น มีขนดก และมีความต้องการทางเพศลดน้อยลงแต่อย่างไรก็ตามเลือดที่มาควรเป็นแบบกระปริดกระปรอย ถ้าเลือดมามากจนต้องใช้ผ้าอนามัยชุ่มแผ่น มาติดต่อกันเป็นเดือน จนมีภาวะซีด เพลีย อันนี้น่าจะต้องหาสาเหตุอื่นๆร่วมด้วยเช่นเนื้องอกมดลูก เนื้องอกปากมดลูก รังไข่ทำงานผิดปกติ หรือติดโรคติดต่อทางเพศสัมพันธ์ได้การดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง หากไม่ชอบให้มีประจำเดือนมาผิดปกติ ควรปรึกษาแพทย์เพื่อลองเปลี่ยนวิธีการคุมกำเนิดเป็นวิธีที่ทำให้ประจำเดือนมาสม่ำเสมอเช่นยาคุมกำเนิดแบบรับประทาน